Jabuli 123
Lega pi kica
1Ai Rwot, ailo waŋa aneno boti,
in ma ibedo i wi komkerri i polo!
2Nen, macalo lutic gineno bot rwodigi,
dok macalo aŋeca neno bot min ot ma en bedo bote,
waŋ bene waneno bot Rwot Lubaŋawa,
nio wan ma kica omake i komwa.
3Kica omaki i komwa, ai Rwot,
kica omaki i komwa do,
pien doŋ gicayowa twatwal!
4Tipowa doŋ ool woko pi kare malac ki ŋala pa jo ma gitye ki kwo mayot,
ki cac pa jo ma luwakke.